stanford-oval/wikipedia huggingface dataset:
Passiivitalo
Kokemuksia passiivitalorakennuksista

Intelligent Energy Europe -projekti:
PEP Promotion of European Passive Houses -projektissa tavoitteena on edistää passiivitalojen rakentamista Keski- ja Pohjois-Euroopassa
Passive-On -projektissa tavoitteena on edistää passiivitalojen rakentamista Etelä-Euroopassa, lähinnä Välimeren maissa
CEPHEUS Cost Efficient Passive Houses as European Standards on EY:n rahoittama 14 rakennuksen ja 221 asunnon koerakennusprojekti
Saksassa on rakennettu noin 4 000 ja Itävallassa noin 1 000 asuinrakennusta passiivitalon tyyppisten periaatteiden mukaan.
Sata saksalaista passiivitaloa käsittänyt tutkimus toteaa, että huolimatta lämmityslaitteiden puuttumisesta, oli passiivitalojen sisälämpötila talviaikaan keskimäärin 21,4 astetta.
Freiburgiin rakennetussa 20 passiivitalon kohteessa energiansäästön mitattiin olevan 79 % verrattuna taloihin jossa energiansäästötoimenpiteitä ei tehty. Rakennuskustannukset näissä passiivitaloissa olivat 7 % kalliimmat.
Suomessa Espooseen toteutettu MERA-kerrostalojärjestelmän koekohteessa päästiin 70 % pienempään kaukolämmön kulutukseen verrattuna tavanomaiseen kerrostalokohteeseen. Rakennuskustannukset nousivat alle 2 % tavanomaisista.
Isoverilla on suomessa kolme valmista passiivitaloa, joissa kahdessa mitataan mm. lämmitykseen ja käyttöveteen kuluva energia ja uusia kohteita on työn alla. Yksi on Hyvinkään 2013 asuntomessuille tuleva nollaenergiatalo (syksyn 2012 tilanne)
Parocin passiivitaloja testataan parhaillaan seitsemässä pilottihankkeessa, joista viisi on Suomessa.
Aiheesta muualla

Wikimedia Commonsissa on kuvia tai muita tiedostoja aiheesta .
Passiivitalo  2006. VTT. Arkistoitu 24.10.2007. Viitattu 26.6.2007. Sivuston linkkilista (Arkistoitu – Internet Archive)
CEPHEUS Cost Efficient Passive Houses as European Standards Passivhaus Institut. Viitattu 26.6.2007. (saksaksi), (englanniksi)
Passivhaus Institut Dr. Wolfgang Feist, Darmstadt: saksalainen passiivitalokonseptin palveluyritys, muun muassa raportteja ja suunnitteluoppaita:
"Heizung mit Biobrennstoffen für Passivhäuser" on tilattavissa oleva opas, jossa analysoidaan perusteellisesti erilaisia tulisijoja, niiden lämmönluovutusta, päästöjä ja tekniikkaa osana passiivitalon rakenteita ja tekniikkaa. Oppaassa tarkastellaan erilaisia tulisijoille asetettavia erityisvaatimuksia, jotka ovat passiivitalokonseptista juontuvia, kuten palamiseen tarvittavan korvausilman syöttäminen tulisijaan, matala lämmönluovutus huonetilaan ja puhtaat päästöt. Oppaassa esitellään mm. uudenlainen karuselliarinarakenne pellettitakkoihin.
Rakentaminen ja kestävä kehitys
| --- | --- |
Yhdyskuntasuunnittelu:   ympäristövaikutusten arviointi  ekokylä  yhteisökylä 
Suunnitteluperiaatteet:   ekorakentaminen  aurinkoarkkitehtuuri  matalaenergiatalo  passiivitalo  nollaenergiatalo  plusenergiatalo 
Lämmitys:   aurinkolämmitys  kaukolämpö  lämpöpumppu  maalämpö  puupelletti  takka 
Talotekniikka:   ilmanvaihtokone  aurinkokenno  energiansäästölamppu 
Rakennustekniikka:   rakennuksen vaippa  lämmöneriste  ilmansulku  ikkuna 
Perinnerakentaminen:   hirsirakentaminen  olkipaalirakentaminen  savirakentaminen  turpasmökki  terva  keittomaali 
Organisaatiot:   ympäristöhallinto  Ympäristöministeriö  Ympäristökeskus  Motiva
Sally Conway

| Mitalit> Maa:  Iso-Britannia.Naisten judo. Olympialaiset  | Mitalit> Maa:  Iso-Britannia.Naisten judo. Olympialaiset  | Mitalit> Maa:  Iso-Britannia.Naisten judo. Olympialaiset  | Maa:  Iso-Britannia> Naisten judo. |
| --- | --- | --- | --- |
|  Pronssia | Rio de Janeiro 2016 | 70 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Tokio 2019 | 70 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Tel Aviv 2018 | 70 kg |  |
Sally Conway (s. 1. helmikuuta 1987 Bristol) on brittiläinen judoka. Conway kilpailee 70 kilogramman sarjassa.
Conway osallistui Lontoon olympialaisiin 2012 sijoittuen jaetulle yhdeksännelle sijalle voittaen yhden ja häviten yhden kamppailun. Rio de Janeiron olympialaisissa 2016 hän sai pronssia voittaen neljä ja häviten yhden kamppailun.
Maailmanmestaruuskilpailuissa Conway oli pronssilla vuonna 2019 Tokiossa. Euroopan-mestaruuskilpailuissa hän oli hopealla Tel Avivissa 2018.
Britannian mestaruuden Conway on voittanut seitsemän kertaa.
Pielustelu

| --- | --- |
:  Määritelmä: seksuaalista kanssakäymistä tarkoittava ilmaisu 
: Wikipediassa ei tällä hetkellä ole varsinaista artikkelia aiheesta Pielustelu. Katso pielustelu Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
PD-koulutus

PD-koulutus on täydennyskoulutusohjelma, jonka tarkoituksena on tarjota pitkään työelämässä olleille yliopistotasoista täydennyskoulutusta. Lyhenne PD tulee englanninkielisistä sanoista professional development. Koulutus toteutetaan yhteistyössä työpaikan ja korkeakoulun kanssa. Korkeakouluissa koulutuksesta vastaa yleensä ko. oppilaitoksen aikuiskoulutusyksikkö. Opinto-ohjelmaan kuuluu yleensä lähiopetusta, valinnaisia opintoja ja tutkielma. PD-koulutus ei johda akateemiseen tutkintoon mutta lisää ammatillista osaamista ja valmiuksia.
Sally Clark

Sally Clark (elokuu 1964 Devizes, Wiltshire – 15./16. maaliskuuta 2007) oli brittiläinen oikeusmurhan uhri. Hänet tuomittiin virheellisesti kahden pienen poikansa murhista, mutta tuomio kumottiin myöhemmin.
Clark opiskeli maantiedettä Southamptonin yliopistossa. Hän meni vuonna 1990 naimisiin Stephen-nimisen juristin kanssa. Hän kouluttautui myös itse juristiksi ja alkoi harjoittaa uutta ammattia lainopillisena neuvonantajana. Clarkin ensimmäinen poika Christopher (s. 22. syyskuuta 1996) kuoli joulukuussa 1996. Kuoleman katsottiin johtuneen hengitysvaikeuksista. Toinen poika Harry syntyi 29. marraskuuta 1997 ja kuoli tammikuun lopussa 1998. Clark pidätettiin epäiltynä murhista helmikuussa 1998 ja oikeudenkäynti aloitettiin Chesterissä lokakuussa 1999. Clarkille syntyi vielä kolmas poika 29. marraskuuta 1998. Asiantuntijatodistajana esiintynyt professori Roy Meadow väitti kahden lapsen kätkytkuoleman mahdollisuudeksi hyvin toimeentulevassa perheessä 1/73 miljoonaa. Royal Statistical Society katsoi väitteen olevan vailla tilastollista pohjaa. Myöhempien asiantuntija-arvioiden mukaan riski voi joissain perheissä olla paljon suurempi. Tästä huolimatta Clark katsottiin marraskuussa 1999 syylliseksi ja tuomittiin kahteen elinkautiseen vankeusrangaistukseen. Ratkaisun mukaan ensimmäinen poika Christopher oli kuollut tukehduttamisen ja toinen poika Harry ravistelun seurauksena. Ensimmäinen valitus tuomiosta hylättiin lokakuussa 2000.
Vuonna 2002 Clarkin poikien kuolemat otettiin uuteen oikeuskäsittelyyn. Kolme tuomaria kumosi Lontoossa Clarkin tuomion tammikuussa 2003, jolloin tämä vapautettiin. Tuomarit katsoivat, että tärkeää lääketieteellistä tietoa oli sivuutettu Clarkin oikeudenkäynnissä. Toisella pojalla Harrylla oli aivo-selkäydinnesteeseen levinnyt staphylococcus aureus -infektio, joka viittasi luonnolliseen kuolemaan.
Clarkin puolustukseen osallistunut John Batt kirjoitti Clarkin oikeusmurhasta kirjan Stolen Innocence: A Mother's Fight for Justice. Clark kärsi vapautumisensa jälkeen vaikeista psykiatrisista ongelmista, persoonallisuuden muutoksista ja alkoholismista. Hän kuoli tapaturmaiseen alkoholimyrkytykseen maaliskuussa 2007. Asiantuntijatodistajana Clarkin oikeudenkäynnissä esiintynyt Roy Meadow joutui General Medical Councilin käsittelyn kohteeksi. Aluksi hänen toimilupansa määrättiin poistettavaksi, mutta Meadow sai patologin oikeutensa takaisin valitettuaan päätöksestä onnistuneesti.
Patty Griffin

Patty Griffin esiintymässä elokuussa 2006.
Patty Griffin (s. 16. maaliskuuta 1964) on yhdysvaltalainen laulaja-lauluntekijä ja kitaristi. Hän syntyi Mainen osavaltiossa.
Griffinin ammattiura alkoi, kun A&M Records kiinnostui hänen lähettämästään demosta. Hänen ensimmäinen julkaistu albuminsa oli Living with Ghosts (1996).
Griffin levyttää nykyisin ATO Recordsille. Yhtiö julkaisi hänen kuudennen ja toistaiseksi tuoreimman studioalbuminsa 6. helmikuuta 2007 nimellä Children Running Through.
Diskografia

Living with Ghosts (1996)
Flaming Red (1998)
1000 Kisses (2002)
A Kiss in Time (2003)
Impossible Dream (2004)
Children Running Through (2007)
American Kid (2013)
Silver Bell (2013)
Aiheesta muualla

Viralliset sivut (Arkistoitu – Internet Archive) (englanniksi)
Sally Beamish

Sally Beamish (s. 1956) on brittiläinen säveltäjä. Hän on lontoolaissyntyinen ja oli aluksi alttoviulisti. Hän muutti vuonna 1990 Skotlantiin kehittämään uraansa säveltäjänä. Hänen tuotantoonsa ovat vaikuttaneet jazz ja perinteinen skotlantilaismusiikki. Hän on säveltänyt konserttomuotoisia teoksia monille solisteille, kuten Tabea Zimmermannille, Håkan Hardenbergerille ja Steven Isserlisille.
Beamishin teoksia on esitetty kansainvälisesti, ja vuodesta 1999 lähtien BIS-levymerkki on levyttänyt suuren osan hänen tuotannostaan. Beamish on saanut kunniatohtorin arvon Glasgow'n yliopistosta. Hänelle on myös myönnetty Creative Scotland - ja Paul Hamlyn -palkinnot. Hän on Leeds College of Musicin vieraileva luennoitsija.
Soittajana Beamish opiskeli Bruno Giurannan johdolla. Hän sai sävellysopetusta Anthony Gilbertiltä ja Lennox Berkeleyltä. Opintojensa jälkeen hän esiintyi Raphael Ensemblen ja London Sinfoniettan jäsenenä. Hän meni naimisiin sellisti Robert Irvinen kanssa. Beamish perusti Chamber Group of Scotlandin ja on saanut paljon huomiota sille säveltämillään teoksilla. Häneltä ovat tilanneet teoksia muiden muassa Robert Cohen, Robert Dukes, Tabea Zimmermann, Evelyn Glennie ja Anthony Marwood. AllMusic nimeää hänen tunnetuimmaksi teoksekseen konserton The Imagined Sound of Sun, joka on sävelletty saksofonisti John Harlelle ja jonka levytti Ola Rudner BIS:lle.
Ruotsin kuninkaallinen ooppera

Ruotsin kuninkaallinen ooppera.
Ruotsin kuninkaallinen ooppera (ruots. Kungliga Operan) on oopperan kansallisnäyttämö Ruotsissa. Sen perusti kuningas Kustaa III, ja sen ensimmäinen esitys pidettiin 18. tammikuuta 1773. Oopperatalo sijaitsee Tukholman keskustassa Norrmalmilla, Norrströmin pohjoisrannalla ja Gustav Adolfs torgin itälaidalla. Kuninkaallisen oopperan esityksistä noin 60 prosenttia on varsinaista oopperaa, kun loput 40 prosenttia on balettia.
Carl Fredrik Adelcrantzin piirtämä alkuperäinen, niin sanottu kustavilainen oopperatalo rakennettiin 1777–1782. Se purettiin kuitenkin vuonna 1892, koska suurten oopperoiden esittämiseen tarvittiin väljemmät tilat. Arkkitehti Axel Anderberg oli voittanut suunnittelukilpailun uudesta oopperatalosta 1887 ja vanhan oopperatalon paikalle rakennettu uusi rakennus valmistui 1898. Uusbarokkia edustava oopperatalo avattiin virallisesti 19. syyskuuta 1898 Adolf Fredrik Lindbladin oopperalla Frondörerna.
Anderberg käytti rakennuksen esikuvina Euroopan suuria oopperataloja, erityisesti Pariisin oopperaa. Rakennuksen julkisivut sisältävät viittauksia myös Adelcrantzin ja Tessinin tyyliin. Oopperatalossa on kaikkiaan 1000 huonetta. Rakennuksen yhteydessä toimii perinteikäs ravintola Operakällaren sekä vuonna 1905 avattu Operabaren. Niiden tilat rakennettiin uusiksi 1955–1961. Tässä yhteydessä rakennusbudjetin moninkertainen ylittyminen aiheutti pienen skandaalin, jonka seurauksena Ruotsin valtiovarainministeriö rajoitti valtion varojen käyttöä julkisiin rakennushankkeisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Saku Pesonen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. marraskuuta 1985 (ikä 38)
Syntymäpaikka: Lappeenranta, Suomi
Pelipaikka: maalivahti
Pituus: 187 cm
Seura
Seura: Kultsu FC
Pelinumero: –
Junioriseurat
1996–2000: Kultsu
2001: LauTP
Seurat
| Vuodet | Seura | O | (M) |
| 2002–2005 | Pantterit | 27 | (0) |
| 2006–2007 | FC Lahti | 4 | (0) |
| 2008 | FC Hämeenlinna | 24 | (0) |
| 2009–2015 | Haka | 108 | (0) |
| 2009 | → FC Hämeenlinna (laina) | 16 | (0) |
| 2016–2020 | Kultsu FC | 0 | (0) |
| Yhteensä | Yhteensä | 179 | (0) |
 Seurajoukkueuran tilastot kattavat vain kansalliset sarjat, päivitetty 16.11.2022.
Saku Pesonen (s. 30. marraskuuta 1985 Lappeenranta) on suomalainen jalkapallomaalivahti, joka pelasi viimeksi Kultsu FC:ssä. Hän on pelannut Veikkausliigaa FC Lahdessa (2006–2007) ja Hakassa (2010–2012).
Pesonen on Joutsenon Kullervon kasvatti. Pelattuaan useita kausia toisen joutsenolaisjoukkueen FC Panttereiden maalilla Kakkosta ja Kolmosta hän siirtyi kaudeksi 2006 Veikkausliiga-joukkue FC Lahteen. Hän toimi pääasiassa puolalaisen Michał Sławutan varamiehenä ja pelasi kahden kauden aikana neljä liigaottelua. Liigadebyyttiinsä Pesonen teki 22. lokakuuta 2006 ottelussa Tampere Unitedia vastaan. Kaudella 2007 hän kuului Liigacupin voittaneeseen joukkueeseen.
Kaudeksi 2008 Pesonen siirtyi Ykkösessä pelanneeseen FC Hämeenlinnaan, jossa tiedossa oli enemmän peliaikaa. Hänet valittiin kesäkuussa sarjan kuukauden pelaajaksi.
Pesosen hyvät otteet Ykkösessä herättivät jälleen liigajoukkueiden kiinnostuksen, ja kaudeksi 2009 hän teki sopimuksen Hakan kanssa. Kevättalvella 2009 hän pelasi Hakan riveissä Liigacupia, mutta pääosan kaudesta hän vietti edelleen Ykkösessä FC Hämeenlinnan maalilla. Tammikuussa 2010 Pesonen ja Haka tekivät kaksivuotisen jatkosopimuksen. Janne Korhosen lähdettyä Hakasta kesken kauden 2010 Pesosesta tuli joukkueen ykkösmaalivahti. Hänet valittiin Valkeakosken kaupungin parhaaksi pelaajaksi vuonna 2013. Hän kuului kaudesta 2014 alkaen joukkueen kapteenistoon.
Kaudeksi 2016 palasi Joutsenoon ja Kultsu FC:n joukkueeseen.
Aiheesta muualla

Saku Pesonen Veikkausliigan sivustolla
PD

Pd voi tarkoittaa ainakin seuraavia asioita:
palladium, kemiallinen merkki Pd, alkuaine
yleisomaisuus, PD, englannin sanoista public domain on teos, jolla ei ole tekijänoikeussuojaa
Phase-change Dual, PD, optinen levyformaatti.
Porter Airlines, IATA-koodi PD, lentoyhtiö
tuotekehitys (product developement, PD)
PD, Italian sosiaalidemokraattinen puolue
Provinstidningen Dalsland, ruotsalainen paikallislehti
Porsgrunns Dagblad, norjalainen paikallislehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PD”, voi hakea sivunnimihaulla, laajalla sivunnimihaulla tai tekstihaulla.
Samsung Galaxy S20 Ultra

| Samsung Galaxy S20 Ultra |
| --- | --- |

Valmistaja:  Samsung
Julkaistu:  11. helmikuuta 2020
Muut versiot:  Samsung Galaxy S20, Samsung Galaxy S20+
Käyttöverkot:  2G, 3G, 4G ja 5G
Mitat:  166,9 × 76 × 8,8 mm
Paino:  220 g
Näyttö:  6,9 tuumaa, 120 Hz
Näytön kuvatarkkuus:  1 440 × 3 200 px
Suoritin:  Exynos 990 -kahdeksan­ydinprosessori
Keskusmuisti:  12 Gt
Flash-muisti:  128 Gt
Takakamera:  108 Mpx pääkamera + 48 Mpx telekamera + 12 Mpx ultralaajakulmakamera + 12 Mpx syvyyskamera
Etukamera:  40 Mpx
Käyttöjärjestelmä:  Android 10
Akku:  5 000 mAh
Muistikorttipaikka:  kyllä
Muuta:  sormenjälkitunnistin, langaton lataus, kasvojentunnistus, IP68
Infobox OKNimi-testi OK: 
Samsung Galaxy S20 Ultra on Samsungin 11. helmikuuta 2020 julkaisema älypuhelin. Sen ennakkomyynti alkoi julkaisupäivänä ja toimitukset alkoivat 13. maaliskuuta 2020. Puhelin on suurempi versio Samsung Galaxy S20:sta ja Samsung Galaxy S20+:sta.
Samsung Galaxy S20 Ultrassa on kahdeksanydinprosessori ja 6,9 tuuman näyttö 120 hertsin virkistystaajuudella. Tallennustilaa on 128 gigatavua ja se on laajennettavissa muistikortilla. Keskusmuistia on 12 gigatavua. Laite tukee 5G-verkkoja. Puhelimessa on neljä takakameraa. Pääkameran tarkkuus on 108, telekameran 48, laajakulmakameran 12 ja syvyyskameran 12 megapikseliä. Telekamerassa on viisinkertainen optinen zoom, kymmenkertainen häviötön zoom ja satakertainen digitaalinen zoom. Etukameran tarkkuus on 40 megapikseliä. Akun kapasiteetti on 5 000 milliampeerituntia ja se tukee 45 watin latausta. Laite tukee myös langatonta latausta. Puhelimessa on kasvojentunnistus ja näytönalainen sormenjälkitunnistin. Laitteen IP-luokitus on 68, ja se on pölyn- ja vedenkestävä. Puhelimen käyttöjärjestelmä on Android 10.
Sahara (vuoden 2005 elokuva)

| Sahara |
| --- | --- |

Ohjaaja:  Breck Eisner
Käsikirjoittaja:   James V. Hart  Thomas Dean Donnelly  Joshua Oppenheimer  John C. Richards 
Perustuu:  Clive Cussler romaaniin Dirk Pitt
Tuottaja:   Stephanie Austin  Howard Baldwin  Karen Baldwin  Mace Neufeld 
Säveltäjä:  Clint Mansell
Kuvaaja:  Seamus McGarvey
Leikkaaja:  Andrew MacRitchie
Pukusuunnittelija:  Anna Biedrzycka-Sheppard
Pääosat:   Matthew McConaughey  Steve Zahn  Penélope Cruz  William H. Macy 
Valmistustiedot
Valmistusmaa:   Iso-Britannia  Espanja  Saksa  Yhdysvallat 
Tuotantoyhtiö:  Paramount Pictures
Levittäjä:  Paramount Pictures Netflix Xfinity Streampix
Ensi-ilta:  2005
Kesto:  124 minuuttia
Alkuperäiskieli:  Englanti
Budjetti:  130 miljoonaa dollaria
Tuotto:  119 miljoona
Aiheesta muualla
IMDb 
Elonet
AllMovie
Infobox OKNimi-testi OK: 
Sahara on vuonna 2005 ensi-iltansa saanut yhdysvaltalainen seikkailuelokuva, joka perustuu Clive Cusslerin kirjoittamaan Dirk Pitt -romaaniin.
Elokuva sai keskinkertaiset arvostelut, mutta keräsi kansainvälisesti paljon katsojia. Ensi-iltaviikonloppunaan elokuva tuotti Yhdysvalloissa 18 miljoonaa dollaria. 130 miljoonan dollarin budjetilla valmistunut elokuva keräsi yhteensä 119 miljoonan lipputulot. Elokuva on kerännyt myös vuokraus- sekä DVD-myyntituloja tarpeeksi kattaakseen budjettinsa.[lähde? ]
Juoni

Meritutkija ja tutkimusmatkailija Dirk Pitt (Matthew McConaughey) matkustaa Maliin etsimään paikallisten ”Kuoleman laivaksi” kutsuman Yhdysvaltain sisällissodan aikaisen taistelualus CSS Texasin hylkyä. Yhdessä ystävänsä Al Giordinon (Steve Zahn) kanssa Pitt onnistuu tekemään tyhjäksi tohtori Eva Rojasiin (Penélope Cruz) kohdistuvan salamurhayrityksen. Rojas kertoo tutkivansa alueella raivoavaa tappavaa tautia. Taudin aiheuttajaksi paljastuu myrkky, joka uhkaa aiheuttaa globaalin katastrofin. Pitt yhdessä National Underwater and Marine Agencyssa työskentelevien ystäviensä kanssa saa tehtäväkseen etsiä myrkkypäästöjen lähteen ja sulkea sen.
Rooleissa

| 0 | 1 | 2 |
| --- | --- | --- |
|  Matthew McConaughey  | … |  Dirk Pitt   |
|  Steve Zahn  | … |  Al Giordino   |
|  Penélope Cruz  | … |  Eva Rojas   |
|  Lambert Wilson  | … |  Yves Massarde   |
|  Lennie James  | … |  Zateb Kazim   |
|  William H. Macy  | … |  James Sandecker   |
|  Rainn Wilson  | … |  Rudi Gunn   |
|  Delroy Lindo  | … |  Carl   |
|  Patrick Malahide  | … |  Polidori   |
|  Glynn Turman  | … |  Frank Hopper   |
Aiheesta muualla

Sahara Internet Movie Databasessa (englanniksi)
Ruotsin kuninkaan vaalilause

Ruotsin kuninkaan vaalilause on perinne, jonka mukaan Ruotsin hallitsija valitsee yhden lauseen henkilökohtaiseksi tunnuslauseekseen. Ensimmäinen oman tunnuslauseensa valinnut Ruotsin kuningas oli Kristian I 1400-luvulla. Kustaa Vaasasta alkaen jokaisella Ruotsin hallitsijalla on ollut oma vaalilause.
Kuninkaallinen tunnuslause vastaa tasavaltaisten valtiomuotojen kansallista tunnuslausetta. Perinne Ruotsissa on sama kuin Tanskan ja Norjan monarkioissa: jokainen hallitsija käyttää oman valintansa mukaista lausetta. Muissa Euroopan kuningashuoneissa tunnuslause on suvun yhteinen. Historiallisesti kuninkaallinen tunnuslause on ollut yhtenä heraldisena elementtinä vaakunan yhteydessä, ja 30. kesäkuuta 2017 saakka se oli painettu yhden kruunun kolikkoon. Kolikon uudessa versiossa ei ole tunnuslausetta.
Kustaa III oli ensimmäinen kuningas, jonka tunnuslause oli ruotsinkielinen. Vielä Aadolf Fredrikin aikaan hallitsijoiden motto oli latinankielinen ja ruotsinkielinen, tai esimerkiksi Kustaa II Aadolfin tapauksessa saksankielinen. Norjan ja Ruotsin välisen liiton purkamisen seurauksena Oskar II joutui muuttamaan tunnuslausettaan vuonna 1905.
Tunnuslauseet

Lähde:
| Hallitsija | Valtakausi | Kuninkaallinen tunnuslause | Suomennos |
| --- | --- | --- | --- |
Vaasa-suku
| Kustaa Vaasa | 1521–1560 | All makt är av Gud | ”Kaikki voima on Jumalasta” |
| Erik XIV | 1560–1568 | Gud giver åt vem Han vill | ”Jumala antaa kelle haluaa” |
| Juhana III | 1568–1592 | Gud vår beskyddare | ”Jumala suojelijamme” |
| Sigismund III Vaasa | 1592–1599 | För rätten och folket | ”Oikeudelle ja kansalle” |
| Kaarle IX | 1599–1611 | Gud min tröst | ”Jumala lohtuni” |
| Kustaa II Aadolf | 1611–1632 | Med Gud och segrande vapen | ”Jumalan ja voittoisten aseistusten kanssa” |
| Kristiina | 1632–1654 | Visheten är rikets stöd | ”Viisaus on valtakunnan tuki” |
 Pfalzilainen suku
| Kaarle X Kustaa | 1654–1660 | I Gud mitt öde – Han skall göra det | ”Jumalassa kohtaloni – Hän tehköön sen” |
| Kaarle  XI | 1660–1697 | Herren är vorden min beskyddare | ”Jumalasta on tullut suojelijani” |
| Kaarle XII | 1697–1718 | Med Guds hjälp | ”Jumalan avun kanssa” |
| Ulriika Eleonoora | 1719–1720 | I Gud mitt hopp | ”Jumalassa toivoni” |
Hessen-suku
| Fredrik I | 1720–1751 | I Gud mitt hopp | ”Jumalassa toivoni” |
 Holstein-Gottorp-suku
| Aadolf Fredrik | 1751–1771 | Statens välfärd, min välfärd | ”Valtion hyvinvointi, (on) minun hyvinvointini” |
| Kustaa III | 1771–1792 | Fäderneslandet | ”Isänmaa” |
| Kustaa IV Aadolf | 1792–1809 | Gud och folket | ”Jumala ja kansa” |
| Kaarle XIII | 1809–1818 | Folkets väl min högsta lag | ”Kansan hyvinvointi on minun hyvinvointini” |
 Bernadotte-suku
| Kaarle XIV Juhana | 1818–1844 | Folkets kärlek min belöning | ”Kansan rakkaus (on) lahjani” |
| Oskar I | 1844–1859 | Rätt och sanning | ”Oikeus ja totuus” |
| Kaarle XV | 1859–1872 | Land skall med lag byggas |  |
| Oskar II | 1872–1905   (Ruotsi-Norjan kuninkaana) | Brödrafolkens väl | ”Veljeskansan hyvinvointi” |
| Oskar II | 1905–1907   (Ruotsin kuninkaana) | Sveriges väl | ”Ruotsin hyvinvointi” |
| Kustaa V | 1907–1950 | Med folket för fosterlandet | ”Kansan kanssa isänmaalle” |
| Kustaa VI Aadolf | 1950–1973 | Plikten framför allt | ”Velvollisuus ennen kaikkea” |
| Kaarle XVI Kustaa | 1973– | För Sverige – i tiden | ”Ruotsille – aikojen kanssa” |
Käännös suomeksi
Pemba (kaupunki)

| Pemba entinen Porto Amelia |
| --- | --- |

 Pemba
 Koordinaatit: 12°58′S, 40°31′E 
Valtio:  Mosambik
Maakunta:  Cabo Delgado
Pinta-ala:  
 – Kokonaispinta-ala:  194 km²
Korkeus:  30 m
Väkiluku (2017):  200 529
 – Väestötiheys:  1 034 as./km²
Aikavyöhyke:  UTC+2
Infobox OKVirheellinen NIMI-arvo: 
Pemba on satamakaupunki Mosambikin pohjoisosissa. Se on Cabo Delgadon provinssin keskuskaupunki. Vuoden 2017 väestönlaskennan mukaan kaupungissa asui 200 529 asukasta. Kaupungin asukkaat ovat pääosin makondeja ja macuoita. Kun Mosambik oli Portugalin hallussa, Pemban nimi oli Porto Amelia.
Pemban lentoasemarakennus.
Aiheesta muualla

Kuvia tai muita tiedostoja aiheesta Pemba (kaupunki) Wikimedia Commonsissa